**NK Kamen Ingrad** je bivši nogometni klub iz Velike.

Povijest
--------

Klub je osnovan 1929. pod imenom **NŠK Velika**. Nakon 2. svjetskog rata mijenja ime u **NK Papuk**. 1999. godine *NK Papuk* po prelasku u Treću ligu mijenja ime u Kamen-Ingrad.

Uspjesi
-------

Do 1998. nisu se ni približili najelitnijem hrvatskom nogometnom društvu. Tada na vlast dolazi Vlado Zec a gradi se ono što je danas vrlo kvalitetan stadion za jedno neveliko mjesto kao Velika. U Trećoj ligi klub osvaja prvo mjesto bez poraza, a u idućoj sezoni golovima Zorana Zekića ulaze u 1. HNL. 

U prvoj prvoligaškoj sezoni, 2001./02. klub se od ispadanja spasio, tek, dodatnim kvalifikacijama. Sezonu kasnije redizajnirana momčad osvaja izvanredno 4. mjesto i nastup u Kupu UEFA. Ujesen 2003. Klub prvo igra sa luksemburškom Etzellom koju u gostima dobiva 2:1, a kod kuće doslovno gazi sa 7:0. Sljedi povijesni ogled sa poznatim bundesligašem Schalke 04. U Velikoj nema golova, a u gostima domaći dobivaju sa tijesnih 1:0. Te sezone travnjakom u Velikoj igrali su kasniji golman Panathinaikosa Mario Galinović, Krunoslav Rendulić, napadački dvojac Zekić i Popović. No, te sezone završili su tek kao sedmi u ligi, ipak, izborivši Intertoto kup, u kojem su ih sa 4:1 u Rusiji i 1:0 kod kuće pobijeđuje moskovski Spartak.

Iako je klub tada bio solidan prvoligaš, zbog problema u tvrtki Kamen Ingrad, klub puca iznutra. Plaće kasne, igrači slabo dolaze u klub, i masovno ga napuštaju. U ljeto 2005. klub ostaje bez praktički cijele momčadi. Ipak, pod vodstvom Ivice Matkovića i dvojca Mujčin - Lakić uspijevaju završiti na vrlo dobrom 6. mjestu, i u polufinalu kupa, uz čak 3 pobjede u 4 utakmice protiv ( tada vrlo slabog ) splitskog Hajduka. Prvi strijelac Lakić na ljeto odlazi u berlinsku Herthu.

U travnju 2006. tvrtka Kamen Ingrad odlazi u stečaj, a 13. rujna iste godine Vlado Zec, zbog malverzacija u gospodarskom poslovanju, završava u zatvoru. Početkom 2007. dinastija Zec istjerana je iz kluba kojem je ostavila lijepu prošlost i blizu 6 milijuna eura duga. Novi predsjednik je Ivica Kolundžić.Na kraju sezone klub kao posljednja momčad ispada u 2. HNL. 

Sezona 2007./08. u 2. HNL donosi još veće nedaće za klub, koji završava na 14. mjestu i ispada u 3. HNL, čime dolazi do totalnog raspada seniorske momčadi te klub odustaje od nastupa u 3. HNL.

Danas se NK Kamen Ingrad natječe samo u okviru **I. kvalitetne lige mladeži** za područje Slavonije i to u juniorskoj, kadetskoj, pionirskoj i početničkoj kategoriji.

Stadion
-------

ŠRC Kamen-Ingrad ( 10.000 mjesta — sva sjedeća), izgrađen je 2002. godine i jedan je od najsuvremenijih i najopremljenijih stadiona u Hrvatskoj, te ispunjava sve kriterije UEFA-e.

NK Kamen Ingrad u europskim natjecanjima
----------------------------------------

Europska natjecanja
-------------------

| Sezona | Natjecanje | Kolo | Država | Klub | Rezultat |
| --- | --- | --- | --- | --- | --- |
| 2003./04. | Kup UEFA | Pretkolo |  | FC Etzella Ettelbruck | 7-0, 2-1 |
|  |  | 1. kolo |  | Schalke 04 | 0-0, 0-1 |
| 2004. | Intertoto Kup | 2. kolo |  | Spartak Moskva | 0-1, 1-4 |
|

Poznati igrači
--------------

* Hrvatska Mate Brajković
* Hrvatska Mario Galinović
* Hrvatska Srđan Lakić
* Hrvatska Zoran Zekić
* Hrvatska Joško Popović
* Hrvatska Davor Bajsić
* Hrvatska Krunoslav Rendulić
* Bosna i Hercegovina Edin Mujčin
* Bosna i Hercegovina Jusuf Dajić
* Bosna i Hercegovina Jasmin Mujdža
* Bosna i Hercegovina Asmir Avdukić
* Bosna i Hercegovina Ivan Turina
* Bosna i Hercegovina Edin Šaranović
* Hrvatska Ilija Sivonjić
* Hrvatska Kristijan Čaval
* Hrvatska Silvije Čavlina
* Hrvatska Mario Čižmek
* Albanija Bledi Shkëmbi
* Albanija Amarildo Zela

Poznati treneri
---------------

* Hrvatska Tomislav Radić (2001)
* Hrvatska Rajko Magić (2002)
* Hrvatska Vjeran Simunić (2002)
* Hrvatska Milan Tomljenović (2002–03)
* Hrvatska Nenad Gračan (2003–04)
* Hrvatska Hrvoje Braović (2004–05)
* Hrvatska Ivica Matković (2005–06)
* Hrvatska Ante Čačić (2006)
* Hrvatska Milan Tomljenović (2006)
* Hrvatska Stjepan Čordaš (2007)
* Hrvatska Dalibor Bognar (2007–08)

Eksterni linkovi
----------------

* RSSSF